b'\n_START_ARTICLE_\nKeplo Leutokalma\n_START_PARAGRAPH_\nKeplo Leutokalma on irlantilaisen kirjailijan Derek Landyn kirjoittama kymmenenosainen nuortenkirjasarja. Keplo Leutokalmasta on suomennettu viisi osaa. Suomessa kirjasarjan kustannusyhti\xc3\xb6n\xc3\xa4 toimii Tammi. Keplo Leutokalmat on suomentanut Helene B\xc3\xbctzow. Kirjojen kannet piirsi Tom Percival._NEWLINE_Kirjasarjan ensimm\xc3\xa4inen osa Keplo Leutokalma (engl. Skulduggery Pleasant) ilmestyi alkuper\xc3\xa4iskielell\xc3\xa4 vuonna 2007 ja sen viimeinen osa Midnight vuonna 2018. Sarjaan kuuluu my\xc3\xb6s erikoiskirjoja, esimerkiksi Maleficent Seven.\n_START_SECTION_\nJuoni\n_START_PARAGRAPH_\nYhdeks\xc3\xa4nosaisessa sarjassa seikkailevat Valkyria Salama ja luurankoetsiv\xc3\xa4 Keplo Leutokalma. Ensimm\xc3\xa4isess\xc3\xa4 kirjassa Valkyria Salama oppii tuntemaan magian, sen harjoittajat ja sen vaarat. Alussa pidet\xc3\xa4\xc3\xa4n Stephanien sed\xc3\xa4n hautajaiset ja h\xc3\xa4n y\xc3\xb6pyy seuraavan y\xc3\xb6n edesmenneen set\xc3\xa4ns\xc3\xa4 talossa. Sinne hy\xc3\xb6k\xc3\xa4t\xc3\xa4\xc3\xa4n, ja Keplo Leutokalma pelastaa h\xc3\xa4net. Stephanie l\xc3\xa4htee Keplon mukaan muun muassa pys\xc3\xa4ytt\xc3\xa4m\xc3\xa4\xc3\xa4n Kasvottomien kannattajia ja vaihtaa nimens\xc3\xa4 Valkyria Salamaksi. Kasvottomien kannattajat yritt\xc3\xa4v\xc3\xa4t saada pahat jumalat takaisin maailmaansa, josta Muinaiset heid\xc3\xa4t karkottivat jo kertaalleen.'